[pic] | EUROPA-KOMMISSIONEN |

Bruxelles, den 14.4.2011

KOM(2011) 207 endelig

2011/0086 (NLE)

Forslag til

RÅDETS FORORDNING

om ændring af Rådets forordning (EF) nr. 1292/2007 om indførelse af en endelig antidumpingtold på importen af polyethylenterephthalatfolie (PET-folie) med oprindelse i Indien

BEGRUNDELSE

1. BAGGRUND FOR FORSLAGET

2. Begrundelse og formål

Forslaget vedrører anvendelsen af Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab ("grundforordningen"), i proceduren vedrørende importen af polyethylenterephthalatfolie ("PET-folie") med oprindelse i Indien.

Der er ved Rådets forordning (EF) nr. 1292/2007 af 30. oktober 2007 iværksat endelige foranstaltninger. Der tages i forbindelse med disse hensyn til den udligningstold, som samtidigt var gældende, da de endelige foranstaltninger blev indført. Denne udligningstold udløb den 9. marts 2011, og toldsatserne skal derfor tilpasses.

- Generel baggrund

Forslaget er udarbejdet som led i gennemførelsen af grundforordningen og er resultatet af en undersøgelse, der er foretaget i overensstemmelse med de indholdsmæssige og proceduremæssige krav i grundforordningen.

- Gældende foranstaltninger på det område, som forslaget vedrører

Der er ved Rådets forordning (EF) nr. 1292/2007 af 30. oktober 2007 iværksat endelige foranstaltninger.

- Overensstemmelse med andre EU-politikker og -mål

Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab.

3. RESULTATER AF KONSEKVENSANALYSER OG HØRING AF INTERESSEREDE PARTER

4. Høring af interesserede parter

De interesserede parter, der er berørt af proceduren, har i overensstemmelse med grundforordningen haft mulighed for at forsvare deres interesser i forbindelse med undersøgelsen.

- Ekspertbistand

Der har ikke været behov for ekspertbistand.

- Konsekvensanalyse

Forslaget er et resultat af gennemførelsen af grundforordningen.

Grundforordningen foreskriver ikke en analyse af de generelle konsekvenser, men indeholder en udtømmende liste over de forhold, der skal vurderes.

5. FORSLAGETS RETLIGE ELEMENTER

6. Resumé af forslaget

I det vedlagte forslag til Rådets forordning er der fastlagt følgende aktioner:

1) Niveauet for restantidumpingtolden og den individuelle virksomhedsspecifikke antidumpingtold vil blive ændret. Først og fremmest vil den nedsættelse, der blev anvendt i betragtning af, at der også fandtes udligningstold, blive ophævet.

2) Med hensyn til den eksporterende producent MTZ Polyfilms Ltd ("MTZ Polyfilms") er import efter Den Europæiske Unions Rets dom af 17. november 2009 i sag T-143/06 ("dommen"[1]) til EU af PET-folie fremstillet af MTZ Polyfilms ikke længere omfattet af de antidumpingforanstaltninger, der blev indført ved forordning (EF) nr. 366/2006 og forordning (EF) nr. 1292/2007. MTZ Polyfilms er derfor ikke berørt af det vedlagte forslag og vil fortsat være fritaget for antidumpingtold. Situationen vedrørende MTZ Polyfilms er omhandlet i en gennemførelsesprocedure, som blev indledt med offentliggørelsen af en meddelelse i Den Europæiske Unions Tidende [2].

Det foreslås derfor, at Rådet vedtager vedlagte forslag til forordning.

- Retsgrundlag

Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab.

- Nærhedsprincippet

Forslaget falder ind under EU's enekompetence. Nærhedsprincippet finder derfor ikke anvendelse.

- Proportionalitetsprincippet

Forslaget er i overensstemmelse med proportionalitetsprincippet af følgende grunde:

Foranstaltningens form er beskrevet i ovennævnte grundforordning og giver ikke mulighed for nationale beslutninger.

Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.

- Reguleringsmiddel/reguleringsform

Foreslåede instrumenter: forordning.

Andre midler vil ikke være hensigtsmæssige af følgende grunde:

Grundforordningen foreskriver ikke alternative muligheder.

7. VIRKNINGER FOR BUDGETTET

Forslaget har ingen virkninger for Unionens budget.

2011/0086 (NLE)

Forslag til

RÅDETS FORORDNING

om ændring af Rådets forordning (EF) nr. 1292/2007 om indførelse af en endelig antidumpingtold på importen af polyethylenterephthalatfolie (PET-folie) med oprindelse i Indien

RÅDET FOR DEN EUROPÆISKE UNION HAR –

under henvisning til traktaten om Den Europæiske Unions funktionsmåde og

under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[3] ("antidumpinggrundforordningen"), særlig artikel 14, stk. 1,

under henvisning til Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab[4] ("antisubsidiegrundforordningen"), særlig artikel 18, stk.1,

under henvisning til forslag fra Europa-Kommissionen ("Kommissionen") efter høring af det rådgivende udvalg og

ud fra følgende betragtninger:

8. Procedure

9. Den 10. december 1999 indførte Rådet efter en undersøgelse ("den oprindelige antisubsidieundersøgelse") ved forordning (EF) nr. 2597/1999 en endelig udligningstold på importen af polyethylenterephthalatfolie (Pet-folie) med oprindelse i Indien[5]. Efter en antidumpingundersøgelse ("den oprindelige antidumpingundersøgelse") og efter indførelse af en midlertidig antidumpingtold ved Kommissionens forordning (EF) nr. 367/2001 den 24. februar 2001[6] blev der indført en endelig antidumpingtold på PET-folie med oprindelse i Indien ved Rådets forordning (EF) nr. 1676/2001 af 13. august 2001[7].

10. Den 8. marts 2006 blev der offentliggjort to rådsforordninger vedrørende import af PET-folie med oprindelse i Indien: forordning (EF) nr. 367/2006[8], som fulgte efter en udløbsundersøgelse, og som fastholdt den endelige udligningstold (forordningen om udløbsundersøgelse og antidumpingtold) samt forordning (EF) nr. 366/2006[9] (forordningen om ændring af antidumpingforordningen), som fulgte efter en delvis udløbsundersøgelse, og som ændrede den endelige antidumpingtold på importen af disse varer.

11. Den 6. november 2007 efter en udløbsundersøgelse indførtes en endelig antidumpingtold på import af PET-folie med oprindelse i Indien ved Rådets forordning (EF) nr. 1292/2007[10].

12. Den 20. maj 2010 offentliggjordes en meddelelse[11] i Den Europæiske Unions Tidende . I meddelelsen blev parterne informeret om, at på grundlag af Den Europæiske Unions Rets dom af 17. november 2009 i sag T-143/06[12] ("dommen") er import til EU af PET-folie, fremstillet af MTZ Polyfilms Limited ("MTZ Polyfilms") ikke længere omfattet af de antidumpingforanstaltninger, som blev indført ved ændring af antidumpingforordningen og forordning (EF) nr. 1292/2007, og at der for den endelige antidumpingtold, der er blevet betalt i henhold til disse forordninger på import af PET-folie fremstillet af MTZ Polyfilms, bør ydes godtgørelse eller fritagelse. I meddelelsen genåbnedes ligeledes delvist den relevante interimsundersøgelse af antidumpingforanstaltningerne vedrørende import af PET-folie med oprindelse bl.a. i Indien for at gennemføre ovennævnte dom fra Retten, for så vidt angår MTZ Polyfilms.

13. Den udligningstold, som var blevet indført ved udløbsundersøgelsen i forbindelse med antisubsidieforordningen, udløb den 9. marts 2011[13], jf. artikel 18, stk. 1, i antisubsidiegrundforordningen. I overensstemmelse med princippet om, at ingen varer pålægges både antidumping- og udligningstold med det formål at afhjælpe en og samme situation, som er opstået som følge af dumping eller eksportsubsidiering, tilpassedes niveauet for satserne for antidumpingtolden, som var indført ved forordning (EF) nr. 1292/2007, for at tage hensyn til det niveau for udligningstolden, der blev indført ved forordningen om udløbsundersøgelsen af antisubsidier i overensstemmelse med artikel 14, stk. 1, i grundforordningen om antidumping. Som følge af udligningstoldens udløb skal satserne for antidumpingtolden nu tilpasses.

14. Antidumpingtoldsatserne efter udløbet af udligningstolden på de samme importvarer

Indledende bemærkning

15. Som anført i betragtning 5 ovenfor nødvendiggør udløbet af udligningstolden på PET-folie med oprindelse i Indien den 9. marts 2011 en tilpasning af antidumpingtoldsatserne. Antidumpingtolden, som er fastlagt ved Rådet forordning (EF) nr. 1292/2007, består af dumpingmargenen fratrukket subsidiemargenen vedrørende eksportsubsidier. Da udligningstolden nu er udløbet, er det nødvendigt igen at fastlægge satser for antidumpingtolden.

Fastsættelse af niveauet for antidumpingtolden

16. Jf. artikel 9, stk. 4, i grundforordningen om antidumping må antidumpingtolden ikke være højere end den fastsatte dumpingmargen, og den bør være lavere end denne margen, hvis en sådan lavere told vil være tilstrækkelig til at afhjælpe den skade, der er påført EU-erhvervsgrenen. Følgelig bør niveauet for tolden fastlægges på det laveste niveau for dumpingmargenen og skadetærsklen.

17. I den forbindelse skal der henvises til, at i den oprindelige antidumpingundersøgelse lå skadetærsklen i alle sagerne over dumpingmargenerne, som anført i betragtning 195 i Kommissionens forordning (EF) nr. 367/2001 og bekræftet i betragtning 74 i Rådets forordning (EF) nr. 1676/2001. Antidumpingtolden bør derfor fastsættes på niveauet for de dumpingmargener, som blev fastlagt i forbindelse med følgende indiske producenter:

Virksomhed | Dumpingmargen og antidumpingtold | Reference |

Ester Industries Limited | 29,3 % | Rådets forordning (EF) nr. 366/2006 |

Garware Polyester Limited | 0 % | Rådets gennemførelsesforordning (EU) nr. 38/2011[14] |

Jindal Poly Films Limited | 0 % | Rådets forordning (EF) nr. 1676/2001* |

Polyplex Corporation Limited | 3,7 % | Rådets forordning (EF) nr. 366/2006 |

SRF Limited | 15,5 % | Rådets forordning (EF) nr. 1424/2006[15] |

Uflex Limited | 3,2 % | Rådets forordning (EF) nr. 366/2006** |

Vacmet India Limited | 0 % | Rådets gennemførelsesforordning (EU) nr. 205/2011[16] |

Alle andre virksomheder (med undtagelse af MTZ Polyfilms) | 29,3 % | Rådets forordning (EF) nr. 366/2006 |

* Jindal Poly Films Limited hed på daværende tidspunkt Jindal Polyester Limited.

** Uflex Limited hed på daværende tidspunkt Flex Industries Limited.

18. Alle kendte indiske eksporterende producenter af PET-folie, de indiske myndigheder og EU's PET-folieindustri er blevet underrettet om ovennævnte fremgangsmåde.

19. Efter denne underretning fremførte en række indiske virksomheder, at, da der ikke var anmodet om en udløbsundersøgelse af udligningsforanstaltningerne, måtte EU-industrien tilsyneladende være i en god forfatning, og antidumpingforanstaltningerne burde derfor også afsluttes. Herudover fremførte en eksporterende producent, at den gennemsnitlige dumpingmargen for stikprøven skulle beregnes på ny, fordi Garware Polyester Limited, som var en af virksomhederne i stikprøven, for nylig havde været genstand for en revideret individuel dumpingmargen efter en fornyet undersøgelse. Det skal bemærkes, at begge krav går ud over det begrænsede dækningsområde for den nuværende forordning, som kun sigter på en tilpasning af niveauet for eksisterende antidumpingtold efter udløbet af samtidige udligningsforanstaltninger for de samme importvarer. Enhver anmodning om ændring af niveauet for antidumpingtolden efter en påstået ændring af omstændighederne bør fremlægges i henhold til grundforordningens artikel 11, stk. 3. Disse krav bør derfor afvises.

20. En indisk eksporterende producent fremførte, at da udligningstolden var udløbet, burde Kommissionen nu give de indiske eksportører, der anvender toldgodtgørelsesordningen (DEPB) en pristilpasning, hvilket Kommissionen havde nægtet i forbindelse med den oprindelige undersøgelse og interimsundersøgelsen. Uanset om et sådant krav kan undersøges i forbindelse med den nuværende ændringsforordning, bør det bemærkes som sammenfattet i betragtning 50 i Kommissionens forordning (EF) nr. 367/2001 og betragtning 47 i ændringsforordningen om antidumping, at kravet om en prisjustering i forbindelse med DEPB-ordningen ikke var blevet accepteret, da de pågældende producenter ikke havde påvist, at prissammenligneligheden mellem hjemmemarkedspriserne og EU-salgspriserne var blevet påvirket af DEPB-fordelene. Denne situation havde ikke ændret sig med udløbet af udligningstolden, og dette krav må derfor afvises.

21. Der blev ikke modtaget flere væsentlige bemærkninger. Toldsatserne bør derfor ændres til dumpingmargenens niveau som anført i ovenstående tabel under betragtning 8 –

VEDTAGET DENNE FORORDNING:

Artikel 1

Forordning (EF) nr. 1292/2007 ændres således:

22. Artikel 2, stk. 2, ændres til:

"2. Den endelige antidumpingtold fastsættes til følgende af nettoprisen, frit EU's grænse, ufortoldet, for varer fremstillet af følgende virksomheder:

Virksomhed | Endelig told (%) | TARIC-tillægskode |

Ester Industries Limited 75-76, Amrit Nagar, Behind South Extension Part-1, New Delhi — 110 003, Indien | 29,3 | A026 |

Garware Polyester Limited Garware House, 50-A, Swami Nityanand Marg, Vile Parle (East), Mumbai 400 057, Indien | 0 | A028 |

Jindal Poly Films Limited 56 Hanuman Road, New Delhi 110 001, Indien | 0 | A030 |

Polyplex Corporation Limited B-37, Sector-1, Noida 201 301, Dist. Gautam Budh Nagar, Uttar Pradesh, Indien | 3,7 | A032 |

SRF Limited Block C, Sector 45, Greenwood City, Gurgaon 122 003, Haryana, Indien | 15,5 | A753 |

Uflex Limited A-1, Sector 60, Noida 201 301, (U.P.), Indien | 3,2 | A027 |

Vacmet India Limited Anant Plaza, IInd Floor, 4/117-2A, Civil Lines, Church Road, Agra 282 002, Uttar Pradesh, Indien | 0 | A992 |

Alle andre virksomheder (med undtagelse af MTZ Polyfilms Limited – TARIC-tillægskode A031[17]) | 29,3 | A999" |

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand[pic][pic][pic]

[1] Samling af Afgørelser 2009, s. II-04133.

[2] EUT C 131 af 20.5.2010, s. 3.

[3] EUT L 343 af 22.12.2009, s. 51.

[4] EUT L 188 af 18.7.2009, s. 93.

[5] EUT L 316 af 10.12.1999, s. 1.

[6] EFT L 55 af 24.2.2001, s. 16.

[7] EFT L 227 af 23.8.2001, s. 1.

[8] EUT L 68 af 8.3.2006, s. 15.

[9] EUT L 68 af 8.3.2006, s. 6.

[10] EUT L 288 af 6.11.2007, s. 1.

[11] EUT C 131 af 20.5.2010, s. 3.

[12] Samling af Afgørelser 2009, s. II-04133.

[13] Meddelelse om udløb, EUT C 68 af 3.3.2011, s. 6.

[14] EUT L 15 af 20.1.2011, s. 1.

[15] EUT L 270 af 29.9.2006, s. 1.

[16] EUT L 58 af 3.3.2011, s. 14.

[17] Med hensyn til MTZ Polyfilms Limited (New India Centre, 5th Floor, 17 Co-operage Road, Mumbai 400039, Indien) henvises der til meddelelsen offentliggjort i EUT C 131 af 20.5.2010, s. 3.